

**Poziv učenicima za dostavu prijave za sudjelovanje na projektu**

**„*Radom u sadašnjosti, oblikujemo budućnost“***

 **referentni broj projekta 2020-1-HR01-KA102-077485**

U suradnji s organizacijama Aosicacion Mundus Zaragoza iz Španjolske i Paragon Europe iz Malte, a u sklopu projekta **„Radom u sadašnjosti, oblikujemo budućnost“** odobrenog od Agencije za mobilnost i programe EU i u sklopu Erasmus+ programa planirano je obavljanje stručne prakse i boravak za ukupno 32 učenika/ca naše škole. Planirano razdoblje mobilnosti učenika u Španjolskoj je u periodu od 16/10/2022 do 05/11/2022 godine a na Malti od 12/11/2022 do 02/12/2022 godine.

**Španjolska (listopad/studeni 2022):**

**Tko može sudjelovati?**

Učenici koji žele raditi na svom profesionalnom rastu i razvoju, učenici koji su spremni na upoznavanje novih zemlja te su motivirani i vrijedni, ali i koji su:

Učenici 2. 3. i 4. razreda zanimanja prehrambeni tehničar

Učenici 2., 3. i 4. razreda zanimanja veterinarski tehničar

**Koliko učenika može sudjelovati?**

8 učenika iz smjeraprehrambeni tehničar i 8 učenika iz smjera veterinarski tehničar.

**Koliko traje mobilnosti?**

Ukupno 21 dan od čega je 15 dana stručne prakse.

**Što uključuje mobilnost?**

Prijavom na ovaj natječaj učenik/ca ulazi u proces u kojem projektni tim škole ocjenjuje kompetencije učenika prema kriterijima koji su navedeni u nastavku. Sudjelovanjem na mobilnosti učenicima je pokriven trošak priprema za mobilnost, trošak prijevoza od Petrinje do Španjolske i povratno, trošak smještaja tijekom cijelog boravka na mobilnosti te džeparac za slobodne aktivnosti, prehranu, shopping i ostalo .Organizirane su kulturološke aktivnosti koje omogućavaju posjet znamenitostima Zaragoze i Španjolske.

****

**Malta (studeni 2022):**

**Tko može sudjelovati?**

Učenici koji žele raditi na svom profesionalnom rastu i razvoju, učenici koji su spremni na upoznavanje novih zemlja te su motivirani i vrijedni, ali i koji su:

Učenici 2. 3. i 4. razreda zanimanja prehrambeni tehničar

Učenici 2., 3. i 4. razreda zanimanja veterinarski tehničar

**Koliko učenika može sudjelovati?**

8 učenika iz smjeraprehrambeni tehničar i 8 učenika iz smjera veterinarski tehničar.

**Koliko traje mobilnosti?**

Ukupno 21 dan od čega je 15 dana stručne prakse.

**Što uključuje mobilnost?**

Prijavom na ovaj natječaj učenik/ca ulazi u proces u kojem projektni tim škole ocjenjuje kompetencije učenika prema kriterijima koji su navedeni u nastavku. Sudjelovanjem na mobilnosti učenicima je pokriven trošak priprema za mobilnost, trošak prijevoza od Petrinje do Malte i povratno, trošak smještaja tijekom cijelog boravka na mobilnosti, lokalni prijevoz te džeparac za slobodne aktivnosti. Organizirane su kulturološke aktivnosti koje omogućavaju posjet znamenitostima prelijepe Malte.

****

****

**Kriteriji odabira sudionika:**

|  |  |  |  |  |  |  |
| --- | --- | --- | --- | --- | --- | --- |
| **Kriterij** | **0 bodova** | **1 bod** | **2 boda** | **3 boda** | **4 boda** | **5 bodova** |
| Opći uspjeh | **-** | - | Prosjek1.5-2.5 | Prosjek 2.5-3.5 | Prosjek 3.5-4.5 | Prosjek 4.5-5.0 |
| Motivacijsko pismo | Nije priloženo motivacijsko pismo | Kratko i sažeto pismo koje nije dorečeno | Motivacijsko pismo u kojem su samo nabrojani razlozi ta sudjelovanjem | Motivacijsko pismo koje nije dobro strukturirano, ali ima sve bitne elemente | Pismo u kojem su obrazloženi razlozi za sudjelovanjem ,ali ih nema dovoljno | Izvrsno pismo u kojem je dobro obrazložena želja za sudjelovanjem |
| Uspjeh iz stručnih predmeta |  |  | Prosjek 1.5-2.5 | Prosjek 2.5-3.5 | Prosjek 3.5-4.5 | Prosjek 4.5-5.0 |
| Izvannastavne aktivnosti | Bez izvannastavnih aktivnosti | **-** | Sudjelovanje na jednoj aktivnosti | Sudjelovanje na više od jedne izvannastavne aktivnosti | Volontiranje,Sudjelovanje na natjecanju | - |
| Vladanje | **-** | Loše | - | Dobro | - | Uzorno |
| Neopravdani izostanci | 7 i više | **-** | - | 5-7 | 1-5 | 0 |

*\* Učenik može ostvariti maksimalno 20 bodova*

**Dodatno bodovanje učenika s manje mogućnosti:**

|  |  |
| --- | --- |
|  | Dodatni bodovi |
| Društvene prepreke | 1 bod |
| Ekonomske prepreke | 1 bod |
| Invaliditet | 1 bod |
| Obrazovne poteškoće | 1 bod |
| Kulturne razlike | 2 boda |
| Zdravstveni problemi | 1 bod |
| Zemljopisne prepreke | 2 boda |

*\*Učenik može dobiti samo na temelju jedne kategorije dodatan bod*



**Kako se prijaviti?**

Učenik koji se prijavljuje na poziv dužan je napisati motivacijsko pismo te ga dostaviti zajedno s prijavnicom (prijavnica mobilnost) sa suglasnosti roditelja o korištenju osobnih podataka, dokaznom dokumentacijom (za učenike s manje mogućnosti) te preslikama svjedodžbi prvog, drugog i trećeg razreda poslati na mail erasmus@ss-petrinja.hr ili dostaviti u tajništvo škole najkasnije do 09/09/2022.

**Objava rezultata natječaja**

Privremenu rang ljestvicu o sudionicima Mobilnosti donijet će Projektni tim sukladno kriterijima za izbor sudionika te će rezultate objaviti na mrežnim stranicama Škole 09/09/2022.

***\* Napomena:***

*Odabrani sudionici dužni su pohađati strukovne, pedagoške, financijske, jezične i kulturološke*

*pripreme i sudjelovati u diseminaciji projekta.*

Veselimo se Vašim prijavama,

Tanja Polanščak, koordinatorica projekta